Kaasatud isik / asutus		

 	09.06.2025 nr 2-1.2/267 - 1	

	

	
Kurereha tee 14 // Puhkekodu tee 94 ja Kurereha tee 17 // Puhkekodu tee 92a kinnistute ning lähiala detailplaneeringu avalikustamine		

Austatud kaasatud isik	

Tallinna Linnavalitsuse 20.05.2025 korraldusega nr 487 võeti vastu Kurereha tee 14 // Puhkekodu tee 94 ja Kurereha tee 17 // Puhkekodu tee 92a kinnistute ning lähiala detailplaneering.
Detailplaneeringu koostamise eesmärk on moodustada Kurereha tee 14 // Puhkekodu tee 94, Kurereha tee 12, Kurereha tee 16, Kurereha tee 17 // Puhkekodu tee 92a, Helmiku tee 69 ja Helmiku tee 116 kinnistutest üheksa elamumaa krunti, kaks ajutist elamumaa krunti, kolm ühiskondlike ehitiste maa või ärimaa, või ühiskondlike ehitiste maa ja ärimaa krunti ning transpordimaa krundid. Määrata ehitusõigus seitsme kuni 2 maapealse ja 1 maa-aluse korrusega üksikelamu ning kahe kuni 2 maapealse ja 1 maa-aluse korrusega kahe korteriga elamu (paarismaja) või kahe kuni 2 maapealse ja 1 maa-aluse korrusega üksikelamu, kuni kuue kuni 3 maapealse ja 1 maa-aluse korrusega ühiskondliku ehitise või ärihoone (avaliku suunitlusega) või ühiskondliku hoone ja ärihoone koos abihoonetega ehitamiseks. Samuti määrata ehitusõigus elamumaa sihtotstarbega Helmiku tee 67 kinnistul paiknevale 2 maapealse ja 1 maa-aluse korrusega korterelamule vastavalt olemasolevale hoone mahule või hoone likvideerimisel ühe kuni 2 maapealse  ja 1 maa-aluse korrusega üksikelamu või kuni 4 korteriga korterelamu ning abihoone ehitamiseks. Lisaks antakse planeeringus heakorrastuse, haljastuse, juurdepääsuteede, parkimise ja tehnovõrkudega varustamise põhimõtteline lahendus.
Planeeritav ala paikneb Pirita linnaosas Kose asumis Puhkekodu tee, Vabaõhukooli tee, Narva mnt ja Lõosilma tee vahelises kvartalis. Planeeritava ala suurus on 3,74 ha. Pirita linnaosa üldplaneeringu kohaselt on planeeritud maa-ala maakasutuse juhtfunktsiooniks määratud üldkasutatavate ehitiste ala. Osaliselt on planeeritava ala maakasutuse juhtfunktsiooniks määratud ka väikeelamute ala. Planeeringualast planeeritakse 37% elamumaaks ja 63% planeeringualast jääb ühiskondlike ehitiste maaks ja transpordimaaks. Detailplaneering on kooskõlas Pirita linnaosa maakasutuse juhtotstarbega, sest suurem osa planeeringualast säilib üldkasutatavate ehitiste alana. Detailplaneeringu koostaja on FE Arhitektid OÜ ja huvitatud isik on eraisikud.
Detailplaneeringu lahendusega saab tutvuda 25.06. – 10.07.2025 igal tööpäeval tööaja jooksul Pirita Linnaosa Valitsuses Kloostri tee 6, ruumis 128 ja Tallinna Linnavalitsuse infosaalis Vabaduse väljak 7. Võimalusel palume tutvuda elektroonilisel teel. Samal ajavahemikul on huvitatud isikuil võimalik esitada ka ettepanekuid ja/ või vastuväiteid.	
Detailplaneeringuga saab tutvuda Tallinna planeeringute registris https://tpr.tallinn.ee/DetailPlanning/Details/DP038750 
Dokumentide nägemiseks peab ID kaardiga sisse logima.

Lugupidamisega	

	
	
(allkirjastatud digitaalselt)	
Doris Raudsepp	
Linnaosa vanem

	

	

Tiina Paalberg
6457612 tiina.paalberg@tallinnlv.ee